Diari Oficial de la Generalitat Valenciana


Sumari del DOGV 8646, del 01-10-2019 (2019/8956)

RESOLUCIÓ de 28 d'agost de 2019, de la Direcció General d'Agricultura, Ramaderia i Pesca, per la qual s'autoritza el canvi de cultiu d'un establiment d'aqüicultura marina (establiment d'aqüicultura marina amb número de registre 12) en terrenys de domini públic maritimoterrestre enfront del terme municipal de la Vila Joiosa (Alacant) sense augment de producció.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8646

Data del DOGV
:   01-10-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/8956


Data del document
:   28-08-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * producció aqüícola

RESOLUCIÓ de 28 d'agost de 2019, de la Direcció General d'Agricultura, Ramaderia i Pesca, per la qual s'autoritza el canvi de cultiu d'un establiment d'aqüicultura marina (establiment d'aqüicultura marina amb número de registre 12) en terrenys de domini públic maritimoterrestre enfront del terme municipal de la Vila Joiosa (Alacant) sense augment de producció. [2019/8956]  
  
Vista la Resolució de 23 de novembre de 1999, de la Direcció General de Pesca i Comercialització Agrària, per la qual es va autoritzar a Gramamed, SL la instal·lació d'un establiment de piscicultura marina quedant registrada amb el número 012 per al cultiu de preengreixament i engreixament d'orada (Sparus sp.) i llobarro (Dicentrarchus labrax).  
Vista la Resolució, de la Direcció General de Pesca i Comercialització Agrària, de 8 de novembre de 2002, per la qual es va autoritzar a Gramamed, SL l'ampliació de l'establiment i augment de producció a 1.800 t distribuïdes en 1.000 t d'orada, i 800 t de llobarro.  
Vista la Resolució de 15 de febrer de 2006, de la Direcció General de Pesca i Alimentació, per la qual es modifica la Resolució de 8 de novembre de 2002, de la Direcció General de Pesca i Comercialització Agrària en el qual s'autoritza, sense canvi de la capacitat màxima de producció, la producció de 700 tones d'orada, 700 tones de llobarro i 400 tones de corbina.  
Vista la Resolució de 12 de setembre de 2012, de la Secretaria Autonòmica d'Agricultura, Pesca, Alimentació i Aigua, per la qual s'autoritza la modificació de les instal·lacions sense augment de producció. El conjunt de la instal·lació constarà de 30 gàbies de 25 metres de diàmetre, mantenint-se la capacitat màxima de producció, sense que es modifique la superfície d'ocupació de domini públic maritimoterrestre.  
  
Vista la Resolució de 4 de juny de 2013, de la Direcció General d'Empreses Agroalimentàries i Pesca, per la qual s'autoritza el canvi de titularitat de l'establiment d'aqüicultura amb núm. de registre 12 a favor de Niordseas, SLU (CIF S84788673).  
Vista la Resolució de 26 de juny de 2017, de la Direcció General d'Agricultura, Ramaderia i Pesca, per la qual s'autoritza a Niordseas, SL l'ampliació de 280.000 m² de la concessió d'ocupació de 224.000 m² de domini públic maritimoterrestre. La capacitat màxima de producció s'incrementa fins a 1.050 t d'orada, 1.050 t de llobarro i 1400 t de corbina.  
Vista la sol·licitud presentada el 30.01.2019 per Eduardo Soler Torres, en nom i representació de Niordseas, SLU, en la qual sol·licita autorització per a la modificació de la instal·lació consistent en la introducció de l'espècie letxa (Seriola dumerii), sense augment de la producció total autoritzada i sense necessitat de realitzar modificacions en les instal·lacions d'acord amb la memòria tècnica presentada.  
Vista la resolució d'autorització del Ministeri per a la Transició Ecològica, de juliol de 2019.  
Vist l'informe favorable d'impacte ambiental del Servei d'Avaluació d'Impacte Ambiental, de data 31 de juliol de 2019.  
Vista la proposta del la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant l'1 d'agost de 2019.  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Autoritzar el cultiu de letxa (Seriola dumerili) en l'establiment núm. 12 del registre d'establiments d'aqüicultura, sense variar la producció màxima autoritzada i sense modificació de les instal·lacions existents.  
  
  
Segon  
Amb la introducció de la nova espècie i estimant un volum de pesca de 550 tones de letxa, la distribució de producció per espècies quedarà com segueix: 775 tones d'orada, 775 tones de llobarro, 1400 tones de corbina i 550 tones de letxa. Producció total autoritzada de 3.500 tones anuals.  
  
Tercer  
La producció es durà a terme d'acord amb el que s'estableix en la memòria tècnica subscrita per Eduardo Soler Torres, amb el que queda definida la configuració actual de la granja, que ocupa una superfície de DPMT de 504.000 m² i es compon de 42 gàbies flotants, 30 de 25 m² de diàmetre i 12 de 38 m² de diàmetre.  
  
Quart  
Les vendes s'hauran de realitzar a través d'un centre de primera venda autoritzat. Durant el transport del producte del lloc d'engreixament a l'establiment de primera venda, els productes hauran d'anar acompanyats de la documentació reglamentària.  
  
Cinqué  
La present autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Desenvolupament Rural, Emergència Climàtica i Transició Ecològica o l'extinció de l'autorització d'ocupació del domini públic de làmina d'aigua.  
  
Sisé  
S'haurà de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica, en un termini de tres mesos, les modificacions referents a:  
1. Els canvis de titularitat  
2. El cessament de l'activitat  
3. Les ajudes públiques concedides a l'establiment indicant la seva finalitat  
4. Els canvis de domicili a raó social i del codi d'identificació fiscal  
  
  
Seté  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
La present resolució no posa fi a la via administrativa i contra aquesta podrà interposar-se recurs d'alçada davant del secretari autonòmic d'Agricultura i Desenvolupament Rural i director de l'Agència Valenciana de Foment i Garantia Agrària en el termini d'un mes comptat des de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 28 d'agost de 2019.- El director general d'Agricultura, Ramaderia i Pesca: Rogelio Llanes Ribas.